**Rune Olsø** (født 1974 i Trondheim) er en norsk politiker (Ap), næringslivsleder og redaktør for nettstedet Valgvinner.no.

Utdannelse
----------

Olsø har en bachelorgrad fra Institutt for teknologiledelse og samfunnsvitenskap ved Norges Teknisk-Naturvitenskapelige Universitet (NTNU).

Politikk
--------

Rune Olsø var medlem av Trondheim bystyre fra 1995 til 2017, og har vært medlem av utdanningskomiteen, kulturkomiteen og finans- og næringskomiteen. Han hadde permisjon fra bystyret fra juni 2012 til juli 2013. Fra 1999 til 2005 var Olsø kommunalråd i Trondheim kommune, ledet Arbeiderpartiets bystyregruppe, og satt i bygningsrådet og i lønns- og administrasjonsutvalget.

Olsø ledet Trondheim Arbeiderparti i 2007 og 2011, da partiet gjorde to av sine beste bystyrevalg i Trondheim noensinne. Han ledet også Sør-Trøndelag Arbeiderparti fra 2016 til 2017. Olsø var i 2017 aktuell som leder for et felles Ap-lag for Trøndelag, han trakk seg etter uro i valgkomiteen og i Nord-Trøndelag.

Som Ap-topp har Rune Olsø tatt til orde for å bruke 1 milliard kroner i året på økt lærerlønn, og ansette flere lærere, innføre flere timer med matematikkundervisning og ansette flere helsesøstre i skolen. Han har krevd at i alvorlige mobbesaker er det mobberen som skal flyttes til en annen skole, ikke mobbeofferet. Han har fremmet forslag om å få ansatt flere sykepleiere og helsefagarbeidere i eldreomsorgen, og var pådriver for å få ansatt flere aktivitører på sykehjemmene. Olsø har tatt til orde for en mer offensiv industri- og næringslivspolitikk i Norge. 

Før stortingsvalget i 2017 tok Olsø som fylkesleder i Arbeiderpartiet til orde for at Ap skulle si klart nei til et mulig regjerings-samarbeid med partiet Venstre. Han begrunnet dette med at partiet stod for langt ifra Ap i arbeidslivs- og skattespørsmål. Utspillet vakte betydelig oppsikt, fordi AP-leder Jonas Gahr Støre holdt døren åpen for et slikt samarbeid. LOs leder Hans-Christian Gabrielsen gikk etterhvert også ut og advarte i likhet med Olsø mot et samarbeid mellom Ap og V. Saken kom til en løsning først da Venstres leder Trine Skei Grande selv sa nei til et slikt samarbeid.

I januar 2020 ble Rune Olsø ansatt av Arbeiderpartiet i Møre og Romsdal som prosjektrådgiver for en periode på to år, for å bistå fylkeslaget med organisasjonsutvikling.

Næringsliv
----------

Olso arbeidet som daglig leder for Næringslivskonferansen Trondheim i 1998-1999, da han ble valgt som kommunalråd i Trondheim kommune.

### Entra eiendom

Fra 2005 til 2010 var han direktør for strategi- og forretningsutvikling i Entra eiendom. I 2010 ble Olsø forfremmet til viseadministrerende direktør, en stilling han hadde til april 2012 da han etter seks år i selskapets ledergruppe ble konstituert som administrerende direktør i Entra eiendom. Under Olsøs virke i Entra bygget selskapet blant annet Det nasjonale museet for populærmusikk, Rockheim, og Papirbredden 2 i Drammen, og selskapet vokste raskt.

I september 2012 ble det kunngjort at styret utnevnte ham til administrerende direktør i Entra eiendom. Ansettelsen medførte at mindretallet på tre i styret stilte sine plasser til disposisjon, mens styrets flertall på fire personer forsvarte ansettelsen. Styret ble ledet av Siri Hatlen som stemte mot å ansette Olsø fordi hun mente han ikke var kvalifisert. Stillingen som sjef i Entra ble ikke lyst ut. NRK Dagsrevyen omtalte saken som et tilfelle av inhabilitet fordi Olsø og styremedlem Fjerdingen ifølge *Adresseavisen* var venner, noe som deretter ble rapportert av flere medier. Trond Giske oppnevnte i kraft av å være statsråd Fjerdingen til styremedlem og Giske var venn av Olsø. Den 16. oktober 2012 gikk Olsø ut og sa han ønsket å skape ro rundt selskapet, og at han derfor trakk seg, selv om han mente at medienes fremstilling var gal.

Adresseavisen meldte at Olsø hadde en lønn på 5,1 millioner i Entra eiendom. Statsminister Jens Stoltenberg omtalte Olsøs lønn på 4 millioner kroner som «alt for høy». Ifølge E24 var årslønnen på 4,1 millioner, langt mer enn hva tilsvarende lønninger er i private selskaper og tre ganger så mye som statsministeren. Ifølge en senere artikkel i *Dagbladet* hadde en lønn på 3,1 millioner i Entra eiendom. Utnevnelsen ledet til nasjonal debatt med en rekke deltagere.

I en høring i Stortinget sa tidligere styreleder Grace Reksten Skaugen at splittelsen i styret hadde sitt utspring både i synspunkt på børsnotering av selskapet. Også Tormod Hermansen, tidligere styreleder i Norwegian Property som hadde hatt fusjonssamtaler med Entra eiendom, pekte på uenighet i styret rundt prosessen med børsnotering som bakgrunn for splittelsen. NRK ble felt i PFU for å ha vært «for konstaterende da de påsto at styremedlem og Giske venn, Fjerdingen var inhabil i ansettelsen». NRK beklaget overfor Kjetil Fjerdingen og betalte 100 000 kroner i forlik.

I Olsøs tid hadde Entra et historisk stort overskudd.[]

Guro Slettemark i Transparency International Norge omtalte ansettelsen av Olsø som «nettverkskorrupsjon» og en "trussel mot demokratiet" Olsø ble tvunget til å trekke seg fra Entra da det ble kjent at ett mindretall i styret, inkludert Trond Giske, sto bak ansettelsen av Olsø. Både styrets leder og nestleder mente Olsø ikke var kvalifisert for jobben.

### Styreverv

Rune Olsø har hatt flere offentlige og private styreverv. Han har vært styreleder i Trondheim Kino AS fra 2004 til 2011, ett verv han ble tvunget til å si ifra seg etter at kontrollkomiteen i Trondheim kommune kritiserte ham for å ha «brutt kommunens etiske retningslinjer». Styremedlem i Trondheim kommunale pensjonskasse, styremedlem i Norwegian Broker AS, styremedlem i Norwegian Caims Link AS, styremedlem i Trondheim Symfoniorkester, styremedlem i Teaterhuset Avant Garden, og styremedlem av en lang rekke andre selskaper.

### Filmfestival og kinorelatert virksomhet

Olsø var styreleder for Trondheim kino fra 2004 til 2011, i en periode der kinoen gjennomførte store omstilling og investeringer. Han tiltrådte under den nasjonale kinokrisen,[*klargjør*] og kinoselskapet ga stort overskudd for eieren. I 2018 kritiserte kontrollkomiteen i Trondheim kommune ham for å ha «brutt kommunens etiske retningslinjer» da han opprettet selskapet Candy People Norway (som drev virksomhet i tilknytning til kinoen) sammen med Trondheim Kino Utvikling. Candy People ble opprettet kort tid etter at Olsø gikk ut av styret i Trondheim Kino Utvikling. Kritikk gjaldt at Olsø drev forretning i tilknytning til kinoen samtidig som han var bystyrerepresentant.

Rune Olsø er en av grunnleggerne av Kosmorama, Trondheims Internasjonale Filmfestival, der han ansatte den første kvinnelige direktøren for en norsk filmfestival.

### Kystad-saken

I 2013 ble Rune Olsø partner i private equity-selskapet Staur, som investerer i eiendom, energi og annen industriutvikling. I 2016 skrev *Adresseavisen* om den såkalte Kystad-saken der det var inngått en avtale mellom en utbygger og Staur. Avtalen innebar at Staur ved Olsø skulle bistå Kystad Vestre AS og PH Utvikling AS ved regulering av områdene Kystad og Hårstad. Kontrakten var på 6 millioner kroner, der 1 million skulle betales ut dersom Kystad-området ikke ble vernet. Rådmannen hadde i mars 2015 foreslått å legge Kystad bak den såkalte grønne streken, det vil si gi området varig vern noe som ikke ville gjøre det mulig å bygge boliger der. Olsø var konsulent for utbyggergruppen samtidig som han var medlem av bystyret. Økokrim etterforsket saken fra mars 2017 på bakgrunn av Adresseavisens reportasje. Etterforskningen viste at Olsø ga innspill til APs gruppeleder Geir Waage dagen før saken skulle behandles: Olsø bidro blant annet med formulering av vedtaksteksten som tok Kystad ut av området for varig vern. De to benektet opprinnelig å ha kommunisert om saken. Gruppelederen var klar over at Olsø opptrådte på vegne av sin arbeidsgiver. Økokrim henla saken i februar 2018 etter bevisets stilling og fant ikke bevis for brudde på habilitetsreglene.

Kommunerevisjonen konkluderte i 2018 med brudd på det etiske retningslinjene i den politiske behandlingen av saken: Olsø deltok aktivt i utforming av merknader og vedtak, det var Olsø som foreslo å unnta Kystad fra grønn strek, Olsø var ikke åpen om hvilke konkrete områder han var inhabil ved behandling av saken i Ap, og gruppeleder Waage var ikke åpen om hvilke innspill han hadde mottatt fra Olsø. Kommunerevisjonen konkluderte med at Olsø hadde fulgt habilitetsreglene fordi han ikke hadde deltatt i kommunale organer der sakene ble behandlet. I 2017 kritiserte ordfører og partikollega Rita Ottervik Olsøs engasjement i utbygging av Kystad. Hun omtalte avtalen han hadde inngått som «svineri». Saken ble til henlagt og statsadvokaten presiserte at Olsø var «å anse som uskyldig i å ha begått straffbare forhold.». Avisen *Dagens perspektiv* skrev i 2017 at Olsø var utsatt for en heksejakt.

Olsø klaget *Adresseavisen* inn for Pressens Faglige Utvalg i tomtesakene for avisens publiseringer i november 2016. PFU behandlet saken høsten 2017 og ga Olsø medhold og felte Adresseavisen for å ha brutt god presseskikk i sin dekning. Olsø klaget inn *Adresseavisen* på syv punkter og avisen ble felt på to: 4.4 (om dekning for titler, ingresser etc.) og 4.17 (om redigering av kommentarfelt).

### Nova hotell kurs og konferanse

I 2018 konkludert PFU med at *Adresseavisen* hadde opptrådt kritikkverdig (Vær Varsom-plakaten punkt 3.2 om kontroll av opplysninger) i sin omtale av Olsø. Saken gjaldt utbygging av Folkets hus/Nova hotell kurs og konferanse i Trondheim og Adresseavisen ble felt for å ha publisert en unøyaktig påstand. Også VG trykte en unnskyldning til Olsø og hans familie i forbindelse med sin omtale av saken. Nestleder Anne Weider Aasen (til daglig reportasjesjef i TV 2) i PFU synes det var nærmest vondt å felle Adresseavisen for noe hun mente var en veldig liten feil i en større sammenheng.

Mens saken var under etterforskning fremkom det nye opplysninger omkring Olsøs rolle i Kystad-saken.

### Virksomhet fra 2018

Rune Olsø drev i 2020 nettstedet Valgvinner.no, der han skriver om historiske valgkampanjer og bruk av politisk strategi.

I februar 2020 ble Olsø tildelt prisen for beste avisannonse-kampanje under prestisjefylte amerikanske Reed Awards, i Atlanta i USA. Reed Awards arrangeres årlig av internasjonale Campaigns & Elections i Washington DC.

I januar 2021 ble Olsø ansatt som rådgiver i konsulentselskapet Agenda Rådgivning.

Bokutgivelse
------------

I 2021 ga han ut boken *Behind the curtain of power*. Boken er gitt ut via selvpubliseringsplattformen Dorrance og selges blant annet via Amazon. Ifølge *Dagens Næringsliv* er minst 93 avsnitt i boken ordrett avskrift av tekst fra blant annet Wikipedia, New York Times og The Guardian samt bøker Karl Rove og Dick Morris (Morris var Bill Clintons rådgiver). *Dagens Næringsliv* brukt programmet Scribbr til påvise plagiat.

Referanser
----------

1. ↑   www.proff.no[Hentet fra Wikidata]
2. ↑  Harry Tiller (13.03.2016). «Vil gi én milliard til økt lønn for lærerne». Adresseavisen. Besøkt 06.10.2020. «Lærernes status må heves og lønningene må økes ut over ordinære lønnsoppgjør i andre sektorer.»
3. ↑  Hilde Skjesol (09.09.2015). «Slik vil de gjøre trondheimsskolen bedre». Adresseavisen. Besøkt 06.10.2020. «- Tilbakemeldingen vi får fra foreldre og lærere er at det er behov for mer matte. Vi tror at mer praktisk læring og mer tid, vil gi gode resultater for elevene. Det gjelder alle, både de som har behov for mer oppfølging og de som har behov for større utfordringer, sier Olsø.»
4. ↑  Helena Sæter, Lisa Sørensen (2005). «Mobberne må ut av skolen». NRK. Besøkt 06.10.2020. «- Når ingen tiltak fungerer og en av elevene må flytte på grunn av mobbingen, da er det mobberen som må flytte. Det er ikke mobbeofferet som skal tvinges ut av nærmiljøet sitt, sier Olsø.»
5. ↑  Redaksjonen (2015). «Ny giv for Sørsida». Heimdalsbladet. Besøkt 06.10.2020. «La oss løfte frem hverandre! Rune Olsø»
6. ↑  Kari Hovde (21.08.2005). «Skal stimulere det friske hos eldre og syke». Adresseavisen. Besøkt 02.11.2020. «Sykehjem skal ikke bare være en oppbevaringsplass. Aktivitet og sosial kontakt gir syke mennesker både et fysisk og psykisk løft, sier kommunalråd Rune Olsø (Ap)»
7. ↑  Simen Tallaksen, Kjetil Magne Sørenes, Jens Kihl (22.02.2017). «Han vil vrake Venstre». Klassekampen. Besøkt 06.10.2020. «Ap samarbeider med alle som ønsker å stå sammen med oss om å sette skole, eldreomsorg og barnehager foran skattekutt. I det bildet passer Venstre rett og slett ikke inn. I tillegg må en ny regjering stå samlet om å ikke svekke grunnleggende rettigheter for vanlige arbeidsfolk i Norge, sier Olsø.»
8. ↑  Martin Sorge Folkvord (27.07.2017). «Ut mot Aps Venstre-flørt». Klassekampen. Arkivert fra originalen 8. oktober 2020. Besøkt 06.10.2020. «Jonas Gahr Støre (Ap) har åpnet døra for regjeringssamtaler med Venstre etter valget. – Helt uaktuelt med deres arbeidslivspolitikk, repliserer LO-lederen.»
9. ↑  Steinar Solås Suvatne, Torun Støbakk (26.07.2017). «Skei Grande sier nei, nei og atter nei til regjering med Ap». Dagbladet. Besøkt 06.10.2020. «Vi lukker døra for et forpliktende samarbeid Ap, men det er en med en politisk begrunnelse. Venstre er et borgerlig parti»
10. ↑  Simen Granviken (2020). «Rune Olsø ansatt av Arbeiderpartiet». Adresseavisen. Besøkt 06.10.2020. «Den tidligere Ap-toppen fra Trondheim, Rune Olsø, er dermed tilbake i politikken og Arbeiderpartiet.»
11. ↑  Entra (10.08.2014). «Portefølje». Entra Eiendom ASA. Besøkt 06.10.2020.
12. ↑  Solheim, Ingunn (4. oktober 2012). «Styreledelsen kritisk til Rune Olsø». *NRK*. Besøkt 6. mai 2021.
13. ↑  Ellingsen, Lajla (4. oktober 2012). «- At Olsø tjener tre ganger mer enn statsministeren, hører ingen plass hjemme». *adressa.no*. Besøkt 3. mai 2021.
14. ↑  Sandvik, Siv (11. oktober 2012). «Stoltenberg: Olsø-lønnen er for høy». *NRK*. Besøkt 6. mai 2021. «Rune Olsø er tilbudt en lønn fra Entra-styret på fire millioner kroner. – Det er for mye, mener statsminister Jens Stoltenberg.»
15. ↑  «- Jeg har gitt syv år avmitt liv til Entra». *e24.no*. Besøkt 3. mai 2021.
16. ↑  «- Jeg har gitt syv år avmitt liv til Entra». *e24.no*. Besøkt 3. mai 2021.
17. ↑  «NRK sier unnskyld med 100 000». *Adresseavisen*. 21.06.2013.
18. ↑  «NRK beklager i Entra-saken». *www.vg.no*. Besøkt 6. mai 2021.
19. ↑  Gunnar Stavrum (2012). «Sannheten om Entra Eiendom». Nettavisen. Besøkt 6. oktober 2020. «Så aldeles galt har det ikke gått med Olsø i sjefsstolen heller: Entra har akkurat lagt frem et halvårsoverskudd på 890 millioner kroner.»
20. ↑  Hanssen, Av Sturla Smári. «- Dette er nettverkskorrupsjon». *Dagsavisen* **(norsk)**. Besøkt 3. mai 2021.
21. ↑  Hanssen, Av Sturla Smári. «- Dette er nettverkskorrupsjon». *Dagsavisen* **(norsk)**. Besøkt 3. mai 2021.
22. ↑  Doksheim, Lise Grønskar, Bjørn S. Kristiansen, Tuva Bønke Grønning, Therese (17. oktober 2012). «Rune Olsø går av som Entra-direktør». *dagbladet.no* **(norsk)**. Besøkt 3. mai 2021.
23. ↑  Solheim, Ingunn (4. oktober 2012). «Styreledelsen kritisk til Rune Olsø». *NRK*. Besøkt 16. juli 2022.
24. ↑  «Rune Olsø går av». *e24.no*. Besøkt 16. juli 2022.
25. 1 2  NRK (19. mars 2018). «Trondheim kino og godteriselskap». *NRK*. Besøkt 3. mai 2021.
26. 1 2  «Trondheimspolitiker involvert i kinobransjen brøt kommunens etiske regelverk – KM». Besøkt 3. mai 2021. «Ifølge Adresseavisen har en enstemmig kontrollkomité, inkludert Arbeiderpartiet, nå fastslått at Olsø brøt de etiske retningslinjene når det gjelder habilitet. De mener at Olsø blandet rollene, da han var tilknyttet Trondheim kino og samtidig var bystyrerepresentant.»
27. 1 2  Opheim, Aagot (19. mars 2018). «(+) Kontrollkomiteen mener Rune Olsø har brutt kommunens etiske regelverk». *adressa.no*. Besøkt 3. mai 2021.
28. ↑  Proff.no (01.01.2020). «Trondheim Kino Nøkkeltall - Proff». Proff.no / Brønnøysundregisteret. Besøkt 11.11.2020.
29. ↑  «Trondheim kommune søker etter ekstern eksperthjelp for å ytterligere gransking av Trondheim Kino AS – KM». 6. november 2017. Besøkt 6. mai 2021. «Bakgrunnen for noen av problemstillingene er at Trondheim Kino Utvikling gikk inn som medeier i det da nyetablerte selskapet Candy People Norway samtidig som tidligere styremedlem Rune Olsø ble medeier i selskapet. Kinoen solgte seg senere ut av selskapet, men mange har stilt spørsmål om hva som skjedde da kinoen, sammen med tidligere styremedlem Olsø, gikk inn i selskapet omfatter selskapskontrollen også en gjennomgang av dette.»
30. ↑  Red (2004). «Kan bli kvinnelig direktør». Adresseavisen. Besøkt 06.10.2020. «- Dersom vi ansetter en kvinnelig festivaldirektør, vil vi bli den en av de første filmfestivalene i landet som gjør det. Ennå har ingen norske filmfestivaler blitt arrangert med kvinnelig sjef, smiler Olsø lurt.»
31. ↑  Jan Revfem (19.08.2013). «Tidligere Entra-sjef Rune Olsø er blitt partner i Staur Management AS». Estate Nyheter. Besøkt 06.10.2020. «I Staur vil Olsø bidra til å skape verdier og arbeidsplasser både innenfor eiendom og den industrielle virksomheten vår. Vi er svært glade for at Olsø valgte å takke ja til vårt tilbud...»
32. ↑  «Rune Olsø blir partner i Staur». *Byggeindustrien*. 19. august 2013. Besøkt 16. mars 2017.
33. ↑  Rise, Berit Baumberger,Lajla Ellingsen,Mari K. By (17. mars 2017). «Dette er Kystad-saken i korte trekk - og sakens konsekvenser». *adressa.no*. Besøkt 7. mai 2021.
34. ↑  «Saken mot Ap-politiker Rune Olsø henlagt». *www.vg.no*. Besøkt 7. mai 2021.
35. ↑  Rise, Lajla Ellingsen,Mari K. By (15. februar 2018). «(+) Rune Olsø foreslo selv merknaden som utløste én million kroner i Kystad-avtalen». *adressa.no*. Besøkt 6. november 2020.
36. ↑  «Olsø om Kystad-saken: – Jeg har ikke brutt loven». *www.vg.no*. Besøkt 7. mai 2021.
37. ↑  «Habilitet og etiske retningslinjer i KPA og Grønn strek». *Trondheim kommune* **(norsk)**. Besøkt 6. mai 2021.
38. ↑  Aune, Paul Jostein (9. mars 2017). «Rita Ottervik: – Jeg misliker slike avtaler sterkt». *trondheim24*. Besøkt 3. mai 2021.
39. ↑  Toftaker, Jøte (9. februar 2018). «Økokrim henlegger Kystad-saken». *NRK*. Besøkt 23. april 2019.
40. ↑  Magne Lerø (23.03.2017). «Kafka-tilstander». Dagens Perspektiv. Arkivert fra originalen 12. oktober 2020. Besøkt 06.10.2020. «Korrupsjonshysteriet som har herjet Bergen, drevet fram av Bergens Tidende og korttenkte politikere, har nå slått rot i Trondheim under regi av Adresseavisen. Næringslivsleder og Ap-politiker Rune Olsø blir utsatt for en heksejakt»
41. ↑  Johansen, Glenn Slydal (31. oktober 2017). «Rune Olsø vant fram med PFU-fellelse mot Adresseavisen». *journalisten.no* **(norsk)**. Besøkt 6. mai 2021. «PFU hadde store problemer med å konkludere om Olsø (bildet) skjulte eller ikke skjulte en opsjonsavtale til en tomt.»
42. ↑  oktober 2017, Paul Jostein AunePublisert: 31 (31. oktober 2017). «Hadde ikke dekning for å hevde at Olsø skjulte tomteavtale». *trondheim24*. Besøkt 23. april 2019.
43. ↑  «(+) Adresseavisen felt i PFU for andre gang tirsdag: Rune Olsø vant delvis fram med sin klage mot avisen». *m24.no*. 31. oktober 2017. Besøkt 16. juli 2022.
44. 1 2  Erik Waatland (2018). «Adresseavisen får kritikk i PFU etter klage fra tidligere Ap-topp Rune Olsø». Medier24.no. Besøkt 06.10.2020. «PFU har konkludert med at Adresseavisen har opptrådt kritikkverdig på punkt 3.2 i Vær varsom-plakaten, uttalte PFU-leder Alf Bjarne Johnsen onsdag.»
45. ↑  Rise, Lajla Ellingsen,Mari K. By (15. februar 2018). «(+) Rune Olsø foreslo selv merknaden som utløste én million kroner i Kystad-avtalen». *adressa.no*. Besøkt 3. mai 2021. «Økokrims etterforskning avdekker at Rune Olsø og hans nære venn, gruppeleder i Ap, Geir Waage, avtalte på e-post og sms hva som skulle stå i merknaden kvelden før Kystad-området ble tatt ut fra grønn strek.»
46. ↑  «AP-toppene Geir Waage og Rune Olsø feilinformerte om Olsøs inhabilitet når Være-avtalen ble avslørt». *Trondhjemsavisa*. 25. august 2018. Besøkt 3. mai 2021. [*død lenke*]
47. ↑  Simen Granviken (10.01.2020). «Rune Olsø har laget nettsted om å vinne valg». Adresseavisen. Besøkt 06.10.2020. «Tidligere Ap-topp i Trondheim, Rune Olsø, har laget nettsted om strategier for valgseiere og politiske kampanjer – og sikret seg nettdomene «valgvinner»»
48. ↑  Campaigns & Elections (2020). «Reed Awards 2020». Campaigns & Elections. Besøkt 06.10.2020. «Winning a Reed Award is an impressive achievement. Thousands of entries compete, and very few make the final cut. Mr. Olso is known for delivering exceptional creative work, and I’m sure we’ll hear more from him in the future.»
49. ↑  Brækhus, Leni Aurora (5. januar 2021). «Rune Olsø blir rådgiver i Agenda Rådgivning». *frifagbevegelse.no*. Besøkt 3. mai 2021.
50. ↑  «Politisk rådgiver Rune Olsø skrev «bestselger»: – Ser ut som klipp og lim (+)». *www.dn.no*. 16. juni 2023. Besøkt 24. juni 2023.